له‌ى باوه‌ته‌و، سه‌رچه‌وه‌يگ له‌ ته‌ياره‌خانه‌ى ناوده‌وڵه‌تى هه‌ولێر ئه‌را(شه‌فه‌ق نيوز)ئه‌وه‌ ده‌رخست ك گه‌شت ته‌ياره‌يل له‌ هه‌ردوگ ته‌ياره‌خانه‌ى ناوبرياگ له‌ سه‌عات هه‌يشت ئمڕووه‌و ده‌س وه‌پيكردگه‌ ئه‌را به‌غداى پايته‌خت و پاريزگايه‌يل تر عراقى ئه‌را جيوازكردن گه‌شتكه‌ره‌يل.
جى باسه‌، ده‌سڵات ته‌ياره‌وانى مه‌ده‌نى عراقى پيره‌كه‌ گشت گه‌شته‌يل هاتن و چگن له‌ هه‌ردوگ ته‌ياره‌خانه‌ى هه‌ولێر و سلێمانى ئه‌را ماوه‌ى 48 سه‌عات وسان وه‌خاتر مقه‌يه‌تيكردن له‌ گيان هاووڵاتيه‌يل وه‌ بوونه‌ى وه‌شانن مووشه‌ك له‌ ده‌رياى قه‌زوين و ئيران و عراقه‌و ئه‌را سوريا.
